L-UE qed tagħmel disponibbli kważi l-flus kollha li fadal mill-baġit ta' din is-sena biex tiġi miġġielda l-pandemija tal-COVID-19. Illum il-Kunsill adotta bi proċedura bil-miktub żewġ proposti li jemendaw il-baġit tal-UE għall-2020 sabiex jillibera l-fondi b'reazzjoni għall-kriżi tal-COVID-19. Qed isiru wkoll disponibbli flus biex jgħinu lill-Greċja tlaħħaq maż-żieda fil-pressjonijiet migratorji, u biex jingħata appoġġ lir-rikostruzzjoni tal-Albanija wara t-terremot. L-impenji żdiedu b'mod ġenerali bi u jammontaw għal €172.2 biljun. Il-pagamenti żdiedu b' , u laħqu total ta' €155.2 biljun. Il-baġit rivedut tal-UE għall-2020 jirrilaxxa riżorsi kruċjali sabiex jiġu indirizzati l-isfidi bla preċedent li qed jiffaċċjaw l-UE u l-istati membri tagħha. Il-prijorità ewlenija tagħna hija li ngħinu s-sistemi nazzjonali tas-saħħa biex jindirizzaw it-tifqigħa tal-COVID-19. Dawn il-flus ser jintużaw biex jiffinanzjaw provvisti mediċi, jinbnew sptarijiet fuq il-post, u biex il-pazjenti jiġu trasferiti għall-kura fi stati membri oħra. Zdravko Maric, Viċi Prim Ministru u Ministru għall-Finanzi Infografika - Emendat il-baġit tal-UE għall-2020 Ara l-infografika sħiħa L-abbozz ta' baġit emendatorju Nru 1 iżid l-impenji b'€567 miljun u l-pagamenti b'€77 miljun. €115-il miljun huma allokati għal miżuri ta' kofinanzjament biex tiġi indirizzata t-tifqigħa tal-COVID-19. Dan jinkludi għajnuna għall-istati membri fir-ripatrijazzjoni ta' ċittadini maqbuda kif ukoll fil-kisba ta' tagħmir ta' protezzjoni personali permezz ta' akkwisti konġunti. €3.6 miljun oħra huma impenjati għat-tisħiħ taċ-Ċentru Ewropew għall-Prevenzjoni u l-Kontroll tal-Mard (ECDC). Ser isiru disponibbli €350 miljun f'appoġġ għall-Greċja minħabba li l-pajjiż qed jiffaċċja żieda fil-pressjonijiet migratorji. Il-fondi ser jintużaw biex jiġu żviluppati faċilitajiet ta' akkoljenza, jittejbu s-sistemi u l-proċeduri tal-asil, u titjieb il-protezzjoni tal-fruntieri esterni tal-Greċja u l-Bulgarija. Xi wħud minn dawn il-miżuri ser jgħinu wkoll fil-ġlieda kontra l-COVID-19, peress li l-migranti u r-refuġjati jirrappreżentaw grupp vulnerabbli ferm. €100 miljun huma allokati għall-appoġġ tar-rikostruzzjoni fl-Albanija wara l-ħerba li ħalla t-terremot li laqat lill-pajjiż fis-26 ta' Novembru 2019. Aġġustamenti żgħar oħra huma implimentati għall-Uffiċċju tal-Prosekutur Pubbliku Ewropew, il-Qorti Ewropea tal-Awdituri u l-Ombudsman. Abbozz ta' baġit emendatorju (ABE) Nru 1/2020 Din ir-riżorsa bħalissa hi disponibbli biss bil-lingwa jew il-lingwi li ġejjin: L-abbozz ta' baġit emendatorju Nru 2 jalloka €3 biljun addizzjonali f'impenji u €1.53 biljun f'pagamenti biex tiġi indirizzata l-pandemija tal-COVID-19. €2.7 biljun ser jintużaw biex jiffinanzjaw l-għoti ta' appoġġ tal-kura tas-saħħa ta' emerġenza bħalma huma l-ħżin u d-distribuzzjoni tar-riżorsi essenzjali, il-ħolqien ta' sptarijiet temporanji, u t-trasport transfruntier ta' pazjenti. Dawn l-azzjonijiet ser jiġu indirizzati permezz tal-Istrument għall-Appoġġ ta' Emerġenza (ESI), li nħoloq fl-2016 biex jittratta l-influss massiv ta' refuġjati fil-Greċja. Għal dan il-għan, il-Kunsill adotta regolament b'mod parallel biex jattiva mill-ġdid l-ESI u jwessa' l-kamp ta' applikazzjoni tiegħu. It-€300 miljun li jifdal ser jintużaw biex jiżdiedu l-kapaċitajiet ta' ħżin, koordinazzjoni u distribuzzjoni ta' provvisti mediċi essenzjali, bħal tagħmir protettiv u ventilaturi. Dawn il-miżuri ser jiġu ffinanzjati permezz tal-Mekkaniżmu tal-Unjoni għall-Protezzjoni Ċivili/rescEU. Abbozz ta' baġit emendatorju (ABE) Nru 2/2020 Regolament tal-Kunsill li jattiva l-appoġġ ta' emerġenza u li jemenda d-dispożizzjonijiet tiegħu Din ir-riżorsa bħalissa hi disponibbli biss bil-lingwa jew il-lingwi li ġejjin: Il-baġit tal-UE emendat għall-2020 (f'biljuni ta' €) Impenji Tkabbir intelliġenti u inklużiv Kompetittività għat-tkabbir u l-impjiegi Koeżjoni ekonomika, soċjali u territorjali Tkabbir sostenibbli: riżorsi naturali Sigurtà u ċittadinanza Ewropa Globali Amministrazzjoni Strumenti speċjali oħra Finanzjament Il-baġit emendat iżid bi €3.4 biljun l-impenji taħt l- (sigurtà u ċittadinanza) tal-qafas finanzjarju pluriennali (QFP). Dan l-ammont ser ikun iffinanzjat permezz ta' strumenti speċjali eżistenti li l-UE tista' timmobilizza biex twieġeb għal avvenimenti mhux previsti, jiġifieri: il-Marġni Globali għall-Impenji għal ammont ta' €2.4 biljun l-Istrument ta' Flessibbiltà għal ammont ta' €316-il miljun il-Marġni ta' Kontinġenza għall-bilanċ ta' €714.6 miljun L-impenji taħt l- (Ewropa globali) żdiedu b'€145 miljun fil-baġit rivedut. Dan l-ammont huwa ffinanzjat mill-marġni mhux allokat disponibbli taħt din l-intestatura (€248 miljun). B'riżultat ta' dan, il-Marġni Globali għall-Impenji u l-Istrument ta' Flessibbiltà ġew eżawriti kompletament. Biex dan ikun possibbli, il-Kunsill adotta emenda għar-regolament dwar il-QFP li tneħħi l-limitazzjonijiet fuq il-kamp ta' applikazzjoni tal-Marġni Globali għall-Impenji. Il-Kunsill adotta wkoll proposta biex jiġu aġġustati l-ammonti użati mill-Istrument ta' Flessibbiltà kif ukoll proposta biex jintuża l-Marġni ta' Kontinġenza. Regolament tal-Kunsill li jemenda r-Regolament (UE, Euratom) Nru 1311/2013 li jistabbilixxi l-QFP għas-snin 2014-2020 Deċiżjoni tal-Parlament Ewropew u tal-Kunsill li temenda d-Deċiżjoni (UE) 2020/265 fir-rigward ta' aġġustamenti għall-ammonti mobilizzati mill-Istrument ta' Flessibbiltà għall-2020 Deċiżjoni tal-Parlament Ewropew u tal-Kunsill dwar il-mobilizzazzjoni tal-Marġni ta' Kontinġenza fl-2020 Il-passi li jmiss Waqt il-plenarja tiegħu tas-16 u s-17 ta' April 2020, il-Parlament Ewropew mistenni jaqbel dwar il-pożizzjoni tiegħu dwar iż-żewġ abbozzi ta' proposti tal-baġit emendatorju. Ladarba jintlaħaq ftehim, il-baġit jiġi adottat. Il-Parlament Ewropew ser jaqbel ukoll fuq il-pożizzjoni tiegħu rigward it-tliet proposti dwar l-istrumenti finanzjarji speċjali.